af nb en en tr af af nl fr en nl nl nl en af af af nl pt en nl af af nl nl nl hbs_lat en af af af af af af nl hbs_lat en af af af nl af nl io en nl af af af lb nl hbs_lat en af af af af af af nl nl en af af af af af nl nl nl en af af nl af lb nl nl en nl af af nl af af nl nl nl en af af en en nb af en af af nl af af nl en en nl nl en nl nb en af af af af nl en af en nl en it it en nl de nl hbs_lat nl pt nl en ca en it tr en de cs it hu pt it it de it hu en en da de it it is sl pt af en
Esegiël Archives - Page 3 of 4 - Bybelskool vir Bereane
Primary Menu Skip to content
Vandag se stuk laat my dink aan die groot onus wat jou rus, as jy God se Woord aan iemand anders bring. Dit is natuurlik nie net predikante wat God se Woord uitdra nie. Elkeen van ons spreek in ons vriende en familie se lewens in, met dit wat ons sê. As hulle weet ons is kinders van God, luister hulle na ons raad met die verwagting dat dit swanger sal wees met wysheid en integriteit.
In Esegiel se tyd was daar baie valse profete. Maar ook in ons tyd. Gelukkig is dit darem nie net ‘n “groot onus” wat op ons rus nie. Dit is ook ‘n voorreg om te sien as insette wat ons lewer, ander mense vrymaak (vers 20-22)
Here, maak my asseblief ‘n ware profeet wat die gepaste woord op die gepaste plek gee.
Esegiel moet die ballingskap uitbeeld.
Mens sou kon sê, omdat die volk nie wil hoor nie, gaan hulle dit voel. As hulle net vroeer hulle na God teruggekeer het, dan was die ballingskap nie nodig nie.
Waarom is die siendes, blind? Waarom is die horendes, doof?
Is ek nie maar partykeer ook so nie? Ploeter ek nie maar ook soms halstarrig in my eie rigting voort, sonder om my aan die Here te steur nie? Dan kan ek tog nie verbaas wees as ek my bloedneus stamp nie?
Here, help my om betyds na U te luister en daarop te reageer.
Mens kan nie die grootsheid van vers 16 genoeg benadruk nie.
Die tempel was die uitdrukking van God se teenwoordigheid. Maar as jou tempel verwoes word en jy in ballingskap weggevoer word, dan kan dit nie veel slegter met jou gaan nie. Die volk het geglo dat hulle verwyderd van God is. Buite die bereik van sy teenwoordigheid, sorg en beskerming.
En dan kom God se woord deur Esegiël: “Ek het hulle ver weg gevat na ander nasies toe en hulle oor ander lande verstrooi, maar in dié tyd het Ek self vir hulle ’n heiligdom gebly in die lande waarheen hulle is.” (Eseg 11:16)
Miskien is ons al so gewoond aan die teenwoordigheid van die Here dat ons nie meer die grootsheid van hierdie vers hoor nie. Die volk hoor dat ten spyte daarvan dat hulle nie in die beloofde land is nie en nie meer by die tempel kan uitkom nie, God nogsteeds by hulle teenwoordig is!
Dit moes ‘n wonderlike vertroosting wees. Daardie verstroosting het ons ook – en kom ons dink veral daaraan in hierdie tyd van die jaar wat ons die uitstorting van die Heilige Gees herdenk.
Teenwoordigheid van die Here
Eseg 10 (27 April)
April 27, 2016 nati@stander.co.za
Hoofstuk 10 beskryf hoe die Gees van die Here uit die tempel onttrek. Mens mis dit eintlik maklik want Esegiël besteë baie tyd daaraan om te beskryf wat rondom dit aangaan.  Dit is omdat die verlatenheid so onstellende, skokkende gebeurtenis is.
Histories gesproke was die tempel eintlik die laaste deel van die stad wat geval het. Maar in hierdie visioen word dit andersom uitgebeeld. Die “val” van die tempel (in die sin van die Here wat dit verlaat) kom eerste.
Dit laat my dink aan die gesegde dat elke nasie wat nog ooit tot ‘n val gekom het, eers van binne af geval het. Ons verwag aanvalle kom deur eksterne weermagte. Maar die verval waarteen ons eintlik moet waak is innerlike verval. Morele verval. Godsdienstige verval. In daardie sin beeld Esegiël se visioen dit heeltemal korrek uit: Toe die Here die tempel verlaat, het die stad verval al het die mure nog gestaan.
Mag dit nooit met my en jou lewe gebeur nie. Ons mag nie toelaat dat ons na buite mooi lyk maar binne gaan daar niks aan nie.
Eseg 9 (26 April)
April 26, 2016 nati@stander.co.za
Esegiël 9 is nogal ‘n onstellend, ne?
Dit handel oor ‘n visioen waar talle mense op God se bevel gedood word, omdat hulle nie ‘n merk op die voorkop het nie. Die merk op die voorkop kon verkry word as jy ook gesug en gekla het oor die sonde in die land.
Dit bring my eintlik by die vraag of ek nog ontsteld raak oor sonde? As ek selfondersoekend na myself kyk en sien dat sonde my nie meer pla nie, dan beteken dit smeer my omgewing op my af en nie ek op my omgewing nie.
Gebed: Kom ons bid dat die Here ons opnuut attent sal maak op wat vir Hom belangrik is.
Eseg 8 (25 April)
April 25, 2016 nati@stander.co.za
Dit is asof Esegiël al dieper geneem word in die geheime wat God sien. Daar is iets onheilspellends daaraan as hy 3 keer geneem word na plekke waar daar sonde gepleeg word. Eers na een van die poorte in Jerusalem (vers 5). Dan na ‘n poort in die voorhof van die tempel (vers 7). En dan na ‘n poort by die ingang na die huis van die Here (vers 14).
Hoor jy die eskalasie? Hy begin buite en beweeg na binne. Telkens word hy al nader aan die hart van die probleem geneem.
Dit gaan in hierdie gedeelte daaroor dat niks vir God verberg is nie. Hy ken selfs my diepste sonde.
Mag ons nooit dieselfde doen as die leiers van hierdie tyd nie: “Hulle dink: die Here sien ons nie, Hy is nie meer in die land nie.” Eseg 8:12
Dink vir ‘n oomblik na oor die diepste geheim wat jy tans koester. Hoe voel dit vir jou om te weet die Here sien dwarsdeur jou? Vir party van ons is die gedagte angswekkend. Maar dit kan ook vir ons uiters bemoedigend wees.
March 17, 2016 nati@stander.co.za Leave a comment
Hierdie is ‘n dramatiese hoofstuk wat die rede vir die ballingskap uitspel. Neem byvoorbeeld:
▪ Vers 10 “Soos mag toegeneem het, het eiegeregtigheid toegeneem”. Dit laat my dink aan die gesegde “Power corrupts. Absolute power corrupts absolutely”. Misbruik ek soms die mag tot my beskikking?
▪ Vers 19-20 Dit wat hulle nagejaag het en as waardevol in die lewe beskou het, het juis hulle ondergang beteken. Watter koers slaan my lewe in? Is daar ambisies of begeertes in my lewe wat dreig om afgode te word en wat my van God se wil kan weglei?
Vandag se gedeelte beklemtoon God se straf en die hooplose situasie wat daaruit vloei. Vers 26 meld byvoorbeeld dat wanneer God sy rug op die volk gekeer het, kan hulle nêrens meer leiding/raad ontvang van waar hulle in die verlede dit gekry het nie. Onthou dat die straf nie “redelose woede” is nie. Die Here draai sy rug op die volk omdat hulle hul rug op Hom gedraai het. Ek kan ook nie verwag dat God soos ‘n hondjie agter my sal aanloop terwyl ek maak en breek soos ek luskry nie. Ek is afhanklik van Hóm, nie Hy van my nie. Sê dit sommer vir die Here.
Die aankondiging van straf benadruk die erns van sonde. Dit moes verskriklike nuus vir die volk gewees het. Vandag dank ek opnuut die Here dat my straf volledig in Jesus gedra is.
Esegiël 6 (17 Maart)
March 17, 2016 nati@stander.co.za
Eseg 6:2 Die profeet moet draai in die rigting van die berge in Israel, en dan die profesie lewe. Onthou, die volk sit reeds in ballingskap wanneer Esegiël hierdie boodskap bring. Hulle het gehoop dat die ballingskap van korte duur gaan wees, en dat hulle vinnig weer sal kan terugkeer na hulle land toe. Nou hoor hulle dat die saak ernstiger is as wat hulle gedink het. Die ballingskap gaan nie gou-gou oor en verby wees nie. Dit is ‘n wesenlike straf op hulle godsdienstige verval.
Dit laat my so baie aan onsself dink. Ons soek ook kitsoplossings. Ons wil ‘n vinnige salfie aan ‘n terminale toestand smeer en dan dink ons alles sal regkom. Dit is asof ons as mense nooit besef hoe diep ons wond van sonde is nie.
Die troos is gelukkig dat hierdie katastrofe nie ten doel het om Israel te vernietig nie. Dit wil Israel oproep tot diepe besinning en inkeer.
Gebed: Ek het ‘n behoefte om vandag vir die Here te vra om my te help dat ek nie “bolangs” of te “vlugtig” oor my oortredings teenoor Hom sal dink nie – maar eerder dat ek ‘n groter besef van die diepte van my sonde sal besef. Hoe meer ek immers die diepte van my sonde besef, hoe groter word die versoeningswerk van Jesus in my verstaan.
Esegiël 5 (16 Maart)
March 16, 2016 nati@stander.co.za
Ek vra verskoning dat vandag se refleksievraag nou eers by jou uitkom. Ek is verkoue en was lekker pap vandag!
As ek myself afvra wat het die volk gedoen om die Here so te ontstel dat Hy gedryf word om hulle op hierdie verskriklike manier te straf, dan sien ek gee die Here 2 redes:
5:6 Daar was sosiale onreg.
5:11 Hulle het afgode aanbid.
Die Here het nie verander nie. Dieselfde dinge wat Hom destyds gebelg het, belg Hom vandag nog. Daarom kan ons onsself gerus afvra hoe lyk ons gewete met betrekking tot ons sosiale geregtigheid en die afgode in ons lewe. Bid gerus daaroor en praat met die Here daaroor.
Terloops, dit is vir my interessant dat in Esegiël se simboliese optrede, hy die een is wat die straf uitvoer – en ook die een is wat gestraf word. Dit is natuurlik ook so met die Here. Hy was die een wat gestraf het, maar deurdat sy volk verneder is, het ook sy naam daaronder gely. My goeie en slegte optrede, raak altyd die eer van die Here op ‘n positiewe of negatiewe manier.
Esegiël 4 (15 Maart)
March 15, 2016 nati@stander.co.za
Wat ‘n vreeslike interessante stuk is dit díe?! Esegiël word verteenwoordigend van die volk en hy beeld hulle sondes uit. Die 40 jaar se rondswerf in die woestyn. En ook die tydperk vanaf rykskeuring na Salomo tot en met die ballingskap. Israel se hele bestaan was dus sondig en dit is wat Esegiël moes uitbeeld.
Die interessante is ook dat toe Esegiël hoor hy moet in hierdie tyd sy kos gaarmaak op menslike ontlasting en daaroor protesteer, toe luister God na sy beswaar. Kan jy dit dink? God sien van sy plan af omdat Hy bereid is om na sy dienaar se versoek te luister. Kom ons gaan met vrymoedigheid na Hom en deel ook ons versoeke met Hom.
← Previous 1 2 3 4 Next →
Het jy geweet jy kan in 3 jaar die Bybel deurlees? Doen dit saam met ons en begin nou!
Stap 2: Laai jou leesrooster af
Klik hier om jou leesrooster af te laai sodat jy kan begin lees!
Temas wat ons al teëgekom het
Afgode Allesbeskikking Beproewing Bose Dankbaarheid Dissipelskap Gebed Gebedsbeantwoording Gehoorsaamheid Geloof Genade Heilige Gees Identiteit Identiteit in Christus Konflik Leierskap Menseverhoudinge Messiaanse verwagting Nederigheid Offerkultus Ou & Nuwe verbond Rein en onrein Roeping Sekularisasie Siklus van sonde Skrifinterpretasie Soewereiniteit Sondebesef Sosiale geregtigheid Stem van die Here Straf Suid Afrika Teenwoordigheid van die Here Theodisee Toewyding Twyfel Verlossing Versoening Vertroue Voorsiening Vormgodsdiens Wettisisme Wet vs Genade Wil van die Here Woord van die Here
Wie is hier aan die skryf?
Following Jesus, adoring my wife, loving my 3 boys, serving in ministry & failing to maintain life in that order.
View Full Profile →
Nati Stander is 'n leraar in die NG gemeente Witrivier. Klik gerus op bogenoemde skakels, indien jy meer inligting oor hom wil bekom.
Die Bybelskool vir Bereane het aanvanklik as 'n gemeenteprojek begin met die doel om lidmate die geleentheid te bied om met begeleiding, stelselmatig deur die Bybel te lees.
Die Bybelskool het intussen gegroei tot 'n landswye, interkerklike projek.
In net 3 jaar kan jy die volheid van God se Woord sélf ontdek!
Ongelukkig is al die refleksievrae nie beskikbaar nie. Op ‘n stadium was ons genoodsaak om die webtuiste van een diensverskaffer na ‘n ander te skuif en sommige van die inhoud het toe verlore geraak. Ek vra verskoning daarvoor. Ons sal darem weldra wéér by daardie hoofstukke uitkom in die volgende siklus.
Proudly powered by WordPress